Source: http://ispigl.eu/denik/?q=node/17816
Timestamp: 2020-02-22 00:57:29+00:00

Document:
Kočnerova Threema: Zlyhala spojka s košickým súdom... | iSPIGL
Kočnerova Threema: Zlyhala spojka s košickým súdom...
Vložil/a autor, St, 08/28/2019 - 01:27
...Milióny od Unipharmy nezískal: Threema ukazuje, že Kočner sa spoliehal na úspech a milióny eur v kauze Unipharma. K majetku lekárnickej spoločnosti mu mali pomôcť spojky v Košiciach. Bolo to mimoriadne lákavých 45 miliónov eur, ktoré Marian Kočner už videl vo svojich vreckách a myslel si, že jeho plán nemôže nič zmariť. Ani články Jána Kuciaka, ktorý upozornil na kauzu Unipharma.
Kočner písal cez Threemu svojej volavke Alene Zsuzsovej, že za toľké milióny môže o ňom novinár napísať aj to, že je „buze..nt“. Pre Kočnera sa ale zo začiatku zdanlivo úspešný spor s Unipharmou začal na súde postupne otáčať proti nemu. Ten zúril. Zsuzsová ho upokojovala aj so slovami „zaplatíš inému človeku a ten už ti to vybaví.“
Spoločnosť, ktorej Kočner šéfoval, žalovala pre nevydarený obchod Unipharmu a jej dcérsku firmu o náhradu škody. (Chronológiu celej kauzy si môžete pozrieť na konci článku.)
Za 45 mega o mne môže písať
„Tak zajtra bude zase pekný článok od môjho kamoša Kuciaka. Ako sa súdim s Unipharmou o 45 mega a ako som to celé zmanipuloval,“ píše 4. decembra 2017 v uniknutej komunikácii v Threeme Kočner Zsuzsovej.
Kočner si pred svojou volavkou robil z Kuciaka žarty.
„Ale za 45 mega môže pokojne napísať aj že som buz...nt. A s malým ko...om; A že z r..i mi trčí chvost; A mám kopyto na nohe. Momentálne súdy cca 150 mega,“ chválil sa Kočner v správach pred Zsuzsovou. Kočner mal pravdu. Na druhý deň po správach so svojou kamarátkou zverejnil portál Aktuality.sk Kuciakov článok s názvom „Lekárnici sa nedohodli s Kočnerom. Teraz od nich žiada 45 miliónov eur“.
Ján Kuciak v texte opísal, ako došlo k sporu medzi lekárnikmi a Marianom Kočnerom, ako súd nezverejňoval rozhodnutia či ako Kočner účelovo presunul pojednávanie do Košíc cez svojho známeho Tomáša Rajeckého a jeho vtedajšiu firmu Ergomed Poliklinika.
Prišiel hnev
Prešlo pár mesiacov. Medzitým zavraždili Jána Kuciaka a na Mariana Kočnera padol tieň podozrenia, keďže novinár sa jeho kšeftom intenzívne venoval.
Kým médiá zverejňovali novinky z vyšetrovania, Kočner so Zsuzsovou sa z vraždy posmievali a konšpirovali, kto za tragédiou môže byť. Zvrat v kauze Unipharma ho však značne rozrušil.Ten deň sa pre Kočnera nezačal dobre. Evidentne rozčúlený hneď zrána kontaktoval Zsuzsovú. „Ku..a, tak som rozzúrený na tie Košice... 2 roky roboty,“ napísal jej dve minúty pred pol ôsmou.
Bolo 12. mája 2018. Len deň predtým Unipharma dostala od súdu uznesenie, že jej po vyše dvoch rokoch odblokujú majetok.
Kočnerovi sa totiž ešte vo februári 2016 podarilo presvedčiť súd, že majetok Unipharmy by mal zablokovať. Obával sa, že firma by sa mohla majetku zámerne zbaviť a ak by v spore uspel, k peniazom by sa už dostať nemusel. Súd jeho požiadavke vyhovel a vydal predbežné opatrenie. Lekárenská firma tak nemohla nakladať so svojím majetkom nielen na Donovaloch, ale po celom Slovensku. Nemohla ho napríklad predať, darovať či prenajať.
To, čo sa Kočnerovi podarilo dosiahnuť na začiatku sporu, bolo ale v máji 2018 odrazu preč. A to mohlo byť s najväčšou pravdepodobnosťou dôvodom Kočnerovho hnevu. „Presne toto povedala. Že budeš hrozne nas.atý. No vôbec sa ti nečudujem, čo ti poviem,“ odpísala mu Zsuzsová. Myslela tým zjavne vešticu, na ktorej veštby sa Kočner mimoriadne spoliehal.
Zsuzsová: Zaplatíš inému
Celá komunikácia medzi Kočnerom a Zsuzsovou za obdobie september 2017 – máj 2018 sa v mnohom opiera o numerológiu, veštby a predpovedania budúcnosti, podľa ktorých sa Kočnerovi malo dariť. Spoliehal sa na ne predovšetkým pred súdnymi pojednávaniami a dôležitými rozhodnutiami.
„Ja som zažila to isté,“ pokračuje Zsuzsová v komunikácii a v správe spomína „blonďavého zmrda,“ ktorý jej spravil hanbu pred celým národom a raz jej za to draho zaplatí. Ďalej dopĺňa slová veštice.
„Ale poviem ti presne, čo povedala. Že on vedel už dávno, že to nevybaví, a predsa to sľuboval a naťahoval. Že budeš zúriť, ale nájdeš inú cestu, zaplatíš inému človeku a ten už ti to vybaví.“ Kočnera ani táto správa evidentne nedokázala upokojiť. „To sa ti ľahko povie, že sa nemám rozčuľovať. Trasie sa mi ruka!!!!,“ písal jej naspäť.
„Radšej premýšľaj, ako to dáš kamarátovi odrobiť,“ odpísala mu. O koho išlo nie je z komunikácie jasné.
Kočner bol rozčúlený aj napriek tomu, že v tom čase už pohľadávku voči Unipharme oficiálne nevlastnila jeho spoločnosť, ale schránková firma Stockbridge Holdings z amerického Delawaru. Tá sa o pár mesiacov na to stala aj oficiálnym žalobcom v spore.
Podľa denníka SME zakladala a spravuje firmu Stockbridge Holdings tá istá osoba ako spoločnosť Laratron Holdings, na ktorú Kočner previedol jednu zmenku voči Pavlovi Ruskovi a televízií Markíza.
Vzťahy na košickom súde
Od mája minulého roka sa Kočnerov biznisplán vytiahnuť z Unipharmy desiatky miliónov eur začal rúcať a napokon skončil v jeho neprospech, hoci spočiatku mu veci hrali do karát. Napriek tomu, že podania voči Unipharme mali patriť do Prievidze, Kočnerovej firme sa vďaka právnej kľučke podarilo dostať spor pred košický súd.
Prípad dostal na stôl sudca Adrián Pažúr, ktorý je od roku 2011 aj predsedom Okresného súdu Košice II.
Vedúci právneho odboru Unipharmy Juraj Nikodémus upriamuje pozornosť na anonym, ktorý im prišiel začiatkom minulého roka.
List poukazuje na vzťahy medzi sudcom Pažúrom a advokátom Miroslavom Kráľom, ktorý zastupoval Kočnerovu firmu. A tiež na to, že Pažúr má príbuzného na tamojšom krajskom súde. Krajský súd pritom potvrdzoval Pažúrove rozhodnutia.
„Anonym poukazoval na blízke vzťahy Miroslava Kráľa zastupujúceho žalobcu a sudcu Adriána Pažúra, ktorý o veci rozhodoval,“ uviedol Nikodémus.
Podľa jeho slov len pár dní po tom, čo anonym dostali, vymenila Kočnerova firma právneho zástupcu.
Podobný obsah listu skončil aj na Úrade špeciálnej prokuratúry (ÚŠP). Po vražde novinára sa prihlásil istý košický podnikateľ, ktorý tiež dostal anonymný list s opisom vzťahov medzi sudcami okresného a krajského súdu v Košiciach a Kočnerovým advokátom Kráľom.
ÚŠP, ktorý dozoruje vyšetrovanie Kuciakovej vraždy, sa k obsahu listu ani k ďalšiemu postupu zatiaľ nevyjadril.
Obsah listu a opísané väzby mala preveriť aj NAKA, expozitúra východ, ktorá sídli práve v Košiciach. Tá však podanie podľa našich informácií odmietla.
Dôveryhodnosť anonymných listov môže byť, samozrejme, sporná. Právnik Unipharmy, Nikodémus, naň však upozorňuje práve v súvislosti s tým, ako sudca spočiatku rozhodoval v Kočnerovej kauze.
Kočner najprv úspešný
Bol to práve sudca Pažúr, ktorý zablokoval vybraný majetok aj priamo Unipharme, a to napriek tomu, že biznis s Kočnerom mala mať iba dcérska firma Unipharmy.
Sudca tiež odpustil Kočnerovej firme platenie súdneho poplatku, pretože vraj bola nemajetná.
Lekárnická firma podala niekoľko návrhov na zrušenie blokovania. Podali aj ústavnú sťažnosť, no Ústavný súd ju zamietol.
Uspeli až na štvrtýkrát. Prečo sudca Pažúr blokovanie majetku napokon zrušil? V uznesení to vysvetľuje tým, že počas vykonaného dokazovania sa „upresnil hmotnoprávny stav“, a to predovšetkým výpoveďou konkrétneho svedka.
Podľa Nikodémusa prišlo zrušenie po neprimerane dlhej dobe, a to až po medializácii prípadu:
„Od počiatku súdneho sporu bolo zrejmé, že Unipharma nemala byť stranou zmluvy o zámene ne
hnuteľností, a preto neexistoval dôvod na to, aby bola žalovaná,“ konštatoval.
Ján Kuciak o prípade napísal dva články, ktoré vyšli 5. a 7. decembra 2017. Okresný súd rozhodol o zrušení zablokovaného majetku 12. decembra 2017, o niekoľko mesiacov to potvrdil aj krajský súd.
Kráľa pozná, Kočnera iba zo súdu
Sudca Pažúr nepopiera, že by sa poznal s advokátom Kráľom: „Z obdobia výkonu mojej koncipientskej a advokátskej praxe poznám množstvo advokátov vrátane Miroslava Kráľa,“ povedal pre Aktuality.sk.
„Moje vzťahy s Miroslavom Kráľom ani ostatnými advokátmi nikdy neprekročili mieru, ktorá môže spochybňovať nezávislé, nestranné a spravodlivé rozhodovanie súdu,“ dodáva predseda košického okresného súdu.
Zároveň tvrdí, že Kočnera nepozná a okrem pojednávania sa s ním nikdy nestretol a nikdy s ním nekomunikoval.
„Ani pán Kočner, ani žiadne iné osoby na mňa nevyvíjali nátlak, aby som v spore rozhodol v prospech niektorej strany sporu,“ uviedol Pažúr.
Sudca Pažúr nakoniec celý spor rozhodol v auguste minulého roka, niekoľko mesiacov po vražde, v prospech Unipharmy a jej dcérskej firmy. Žalobu voči nim zamietol.
„Z toho vyplýva, že som žalobcom rozhodne nemohol byť ovplyvňovaný. Môj postoj k uvedenému sporu je jednoznačne vyjadrený v odôvodnení predmetného rozhodnutia, ktoré bolo potvrdené odvolacím súdom,“ uviedol Pažúr.
O tomto rozhodnutí sa Kočner dozvedel už vo väzbe, kde sedí za kauzu zmenky TV Markíza. K tomu mu ešte pribudlo obvinenie za objednávku Kuciakovej vraždy. Spor Unipharmy sa definitívne uzavrel až po niekoľkých mesiacoch, a to v apríli tohto roka, keď rozhodnutie potvrdil odvolací súd.
Odkaz na paragraf
Krajský súd v Košiciach do sporu s Unipharmou zasiahol niekoľkokrát. Potvrdil nielen Pažúrove konečné rozhodnutie v spore, ale aj jeho predchádzajúce rozhodnutia o blokovaní a potom odblokovaní majetku lekárnickej firmy.
Podľa spomínaného anonymu je Pažúr príbuzným podpredsedu Krajského súdu v Košiciach Jozefa Maruščáka.
Práve prvé rozhodnutie Pažúra o zablokovaní majetku Unipharmy potvrdil senát krajského súdu, kde podľa rozvrhu práce na rok 2018 mala sedieť aj Maruščákova manželka Slávka. Tá si ale v čase vydania rozhodnutia čerpala dovolenku, a tak ju zastupovala iná sudkyňa.
Predseda senátu Vladimír Hrib hovorí, že na neho nikto nevyvíjal žiadny nátlak a správnosť a zákonnosť rozhodnutia konštatoval aj Ústavný súd. Sudca Pažúr na našu otázku, či sú s Maruščákom v príbuzenskom vzťahu, odpovedal, že „nie sme osobami v zmysle § 116 Občianskeho zákonníka.“
Podľa nami osloveného právnika, ktorý chce ostať v anonymite (jeho meno aj reakciu máme k dispozícii, pozn. red.), tento paragraf zahŕňa iba rodičov, starých rodičov, deti, vnukov, pravnukov, súrodencov a manželov. Nespomínajú sa napríklad bratranci.
Pažúr sa ani po opakovaných otázkach jasne k príbuzenstvu nevyjadril.
Ministerstvo spravodlivosti zasa tvrdí, že nevie overiť, či sú sudcovia príbuzní. Minulý týždeň dozoroví prokurátori vyzvali predstaviteľov štátnych orgánov, aby sa prihlásili tí, ktorí komunikovali s Marianom Kočnerom, alebo vedia o tom, že by porušili svoje právomoci. Podľa hovorkyne košických súdov Anny Pančúrovej žiadnemu zo sudcov v Košiciach polícia nezobrala mobily a ani sa žiadny z nich neprihlásil dobrovoľne na polícii, aktuality.sk
Vľavo turecký prezident Recep Tayyip Erdogan a vpravo ruský prezident Vladimir Putin na tlačovej konferencii po rokovaní na medzinárodnej leteckej prehliadky MAKS 2019 na letisku v Žukovskom 27. augusta 2019.Autor: TASR/AP, Maxim Shipenkov
Sýrske vládne sily s pomocou ruskej armády od konca apríla bombardujú Idlib, poslednú baštu povstalcov bojujúcich proti režimu sýrskeho prezidenta Bašára Asada. Hoci sú Rusko a Turecko obchodnými a ekonomickými partnermi, v tomto prípade podporujú opačné strany konfliktu./agentury/
Turecko dostalo druhú dodávku ruského systému protivzdušnej obrany S-400. Informovala o tom agentúra Anadolu s odvolaním sa na vyhlásenie tureckého ministerstva obrany.„Druhá dodávka súčastí systému protivzdušnej obrany S-400 dorazila na vojenskú leteckú základňu Murted neďaleko Ankary,“ uviedlo ministerstvo na Twitteri s tým, že proces dodávok bude pokračovať približne ešte jeden mesiac.
Ankara dostala prvú dodávku systému S-400 v júli. Dodávka prvej batérie systému bola ukončená 25. júla. Vojenské vzťahy Turecka s Ruskom sú predmetom znepokojenia zo strany Severoatlantickej aliancie (NATO) a zvlášť USA po tom, ako Ankara uprednostnila nákup S-400 pred americkým systémom Patriot.
Systém S-400 je určený na ničenie všetkých typov moderných a perspektívnych vzdušných útočných prostriedkov. Je schopný zasiahnuť aerodynamické ciele do vzdialenosti 400 kilometrov a taktické balistické ciele letiace rýchlosťou 4,8 km/s do vzdialenosti 60 kilometrov, a to vo výške niekoľkých metrov až niekoľkých desiatok kilometrov./agentury/
Brusel v utorok britskému premiérovi Borisovi Johnsonovi odkázal, že vinu za prípadný chaotický brexit bez dohody ponesie výhradne Spojené kráľovstvo. Informovala o tom agentúra AFP.
Predseda Európskej komisie (EK) Jean-Claude Juncker v telefonickom rozhovore s britským premiérom trval na tom, že EÚ v prípade brexitu bez dohody nebude niesť vinu. Juncker v rozhovore pripomenul, že aj keď je EÚ plne pripravená na možnosť brexitu bez dohody, urobí všetko pre to, aby sa takejto situácii vyhla. „Možnosť brexitu bez dohody bude len rozhodnutím Spojeného kráľovstva, nie Európskej únie,“ píše sa vo vyhlásení EÚ.
Junckerov úrad uviedol, že predseda EK je ochotný konštruktívne spolupracovať s Johnsonom a brať do úvahy akékoľvek konkrétne návrhy britského premiéra, pokiaľ budú zlučiteľné s dohodou o brexite. Johnson je neústupčivý a chce, aby EÚ urobila významné zmeny v existujúcej dohode o odchode Británie z Únie, ktorý je naplánovaný na 31. októbra. Zmeny sa majú týkať tzv. írskej poistky, ktorej cieľom je zabrániť vzniku tvrdej hranice medzi Severným Írskom a Írskou republikou./agentury/
Hnutie piatich hviezd obnovilo rokovania s Demokratickou stranou
Rokovania boli v utorok nakrátko prerušené po tom, ako M5S oznámilo, že v nich nebude pokračovať, ak PD Conteho nepodporí. Talianska Demokratická strana (PD) nebude vetovať ďalšie funkčné obdobie Giuseppeho Conteho na poste predsedu vlády. Po utorňajšom stretnutí jej vedenia to podľa agentúr ANSA a Adnkronos oznámil Graziano Delrio, predseda poslaneckého klubu PD.
„Už ma nebaví hrať hry,“ povedal v tejto súvislosti líder M5S Luigi Di Maio. Neskôr však uvítal ochotu akceptovať pokračovanie Conteho vo funkcii zo strany PD. Predseda PD Nicola Zingaretti už predtým informoval, že rokovania s M5S majú „pozitívny“ priebeh, aby však došlo k pokroku, je podľa neho potrebné „vzájomne sa počúvať“.
Niekdajší úhlavní súperi _ M5S a stredoľavicová PD _ sa snažia dospieť k dohode o novej vláde po tom, ako sa len po 14 mesiacoch v auguste rozpadla doterajšia koalícia pozostávajúca z M5S a pravicovo-populistickej Ligy Severu (LN).
Vypísanie predčasných volieb
Premiér Conte, ktorý nie je členom žiadnej politickej strany, ale má blízko k M5S, predložil svoju rezignáciu prezidentovi Sergiovi Mattarellovi minulý týždeň po tom, čo LN Mattea Salviniho prestala podporovať koalíciu s M5S a vyzvala na vypísanie predčasných volieb.
Politickú krízu v Taliansku medzičasom komentoval aj americký prezident Donald Trump. Na Twitteri napísal, že veci „začínajú vyzerať dobre pre vysoko rešpektovaného talianskeho premiéra Giuseppeho Conteho“, ktorý podľa Trumpa dobre zastupoval Taliansko na summite G7, má rád svoju krajinu a dobre spolupracuje s USA. „Veľmi talentovaný muž, ktorý snáď zostane premiérom!“ dodal Trump, aktuality.sk
Za februárovú inváziu z Líbye odsúdili v Čade 243 protivládnych povstalcov
V Čade odsúdili na tresty odňatia slobody 243 protivládnych povstalcov, ktorí vo februári prenikli z Líbye na severovýchod tejto africkej krajiny, kde ich zastavili francúzske letecké útoky. Informovala v utorok agentúra AFP s odvolaním sa na čadskú vládu.
Čadský minister spravodlivosti Djimet Arabi oznámil, že v pondelok z celkového počtu 267 zatknutých povstalcov dvanástich odsúdili na 20-ročné tresty odňatia slobody a ďalších 231 na tresty v dĺžke desať až 15 rokov. Dvadsaťštyri maloletých osôb bolo prepustených. Vzbúrenci boli podľa ministra odsúdení v spravodlivých procesoch.
Rozsudky vyniesol „osobitný trestný súd“, ktorý takisto približne desiatku povstaleckých vodcov žijúcich mimo Čadu odsúdil v ich neprítomnosti na doživotie. Bojovníci z povstaleckej skupiny Zväz síl odporu (UFR) nesúhlasia s politikou čadského prezidenta Idrissa Débyho.
Základne majú v púšti na juhu Líbye.
Čad bol v minulosti francúzskou kolóniou a Francúzsko je spojencom prezidenta Débyho, ktorý sa dostal k moci v roku 1990 aj s pomocou tejto európskej krajiny. Francúzske jednotky sú rozmiestnené v Čade v regióne Sahel za účelom boja proti džihádizmu./agentury/
Takmer dva tucty bývalých poľských veľvyslancov upozornili v otvorenom liste amerického prezidenta Donalda Trumpa na ohrozenie poľskej demokracie. Vyzvali ho, aby využil nadchádzajúcu návštevu Varšavy k vyvinutiu tlaku na súčasnú poľskú vládu, aby prestala obmedzovať ľudské práva a porušovať ústavu. Uviedla to agentúra AP.
Trump sa má v poľskej metropole zúčastniť akcií k 80. výročiu vypuknutia druhej svetovej vojny.
"Pán prezident, prídete do krajiny, kde nefunguje právny štát. Váš silný hlas vyzývajúci k tolerancii a vzájomnému rešpektu, ako aj k dodržiavaniu ústavy a ďalších práv môže mať historický význam. Len slobodné, demokraticky riadené štáty môžu vytvoriť trvalé a efektívne spoločenstvo, schopné ubrániť sa pred prílivom agresie, autoritárstvu a klamstiev. Poliaci smädní po slobode vám budú naslúchať. Vezmú si vaše slová k srdcu, "napísalo 23 bývalých veľvyslancov, z ktorých niektorí boli odvolaní terajšou vládou konzervatívnej strany Právo a spravodlivosť (Prawo i Sprawiedliwość – PiS).
Upozornili tiež Trumpa na deštruktívne následky zneužitia Poľska ako „trójskeho koňa“ v Európskej únii a NATO. „Poľsko osamelé, obklopené nepriateľmi, rozhádané so susedmi a odkázané – ako pred druhou svetovou vojnou – výlučne na vzdialených spojencov – to je priama cesta do ďalšej katastrofy,“ zdôraznili.
PiS odmieta kritiku, že porušuje demokraciu, ničí deľbu moci a nezávislosť súdov, a zdôrazňuje, že sa k moci dostala demokratickou cestou. Vládnuca strana podľa prieskumov vedie pred svojimi súpermi i pred nadchádzajúcimi parlamentnými voľbami.
Niektorí kritici podľa AP vytkli bývalým diplomatom, že sa nedokážu zmieriť so stratou privilégií. Jeden z komentátorov, sociológ Ryszard Zoltaniecki im vytkol, že „nedokážu akceptovať, že poľskú zahraničnú politiku teraz tvoria noví ľudia“ a že „ohovárajú Poľsko na medzinárodnej scéne“./agentury/
Marek Vagovič: Kto a prečo kryje Kočnerovu opičku
Monika Jankovská sa nikdy nemala stať štátnou tajomníčkou ministerstva spravodlivosti. Keď vyšlo najavo, že si vymenila tisíc šifrovaných správ s Bruchom, šéf rezortu Gál a premiér Pellegrini ju mali okamžite stiahnuť z obehu. Namiesto toho predvádzajú festival politického alibizmu, akoby boli sami Kočnerovými opičkami.
Jankovská nemala dobrú povesť už ako sudkyňa. V kuloároch sa dlhé roky šepkalo, že zneužíva svoje postavenie, padli aj tvrdé obvinenia z korupcie. Chýbali však presvedčivé dôkazy, takže Jankovská sa postupne šplhala hore. Ako Kaliňákov človek sa napokon stala dvojkou Lucie Žitňanskej. Bývalá ministerka spravodlivosti sa netvárila nadšene. Jej vzťahy s Jankovskou boli napäté, no odpor skôr platonický, respektíve bezzubý.
Spolupráca s mafiou
Nominantka Smeru mala navyše silné politické krytie. Ustála aj vážne spochybnenie svojej integrity podnikateľom Ondrejom Janíčkom.
Ten už roky hovorí, že Jankovská ho ešte ako sudkyňa – v spolupráci s mafiánskou skupinou čongrádyovcov – pripravila o majetok. Podľa Janíčka boli motívom aj peniaze. Jankovská to poprela, podala trestné oznámenie aj žalobu. Janíček to však nevzdal a pritvrdil.
Po vražde Jána Kuciaka a Martiny Kušnírovej sa o Jankovskej vďaka nemu dozvedelo celé Slovensko. Poskytoval rozhovory, rečnil na námestiach. Výsledkom bol systematický tlak štátnych orgánov, ktoré ešte kopali za ľudí ako Jankovská. Janíčka dokonca zavreli do cely policajného zaistenia.
Po prevalení informácie, že Jankovská si cez aplikáciu Threema vymenila tisíc správ s Kočnerom, je všetko inak. Jej pozícia už nie je taká neohrozená ako kedysi.sa prihlásili sami. Zdôvodnili to závažnými poznatkami o ich potenciálnej trestnej činnosti. Pravdepodobne išlo o podozrenie z korupcie a zneužitia právomocí.
Zrejme išlo aj o osvedčený taktický manéver. Jankovská aj ďalšie Kočnerove opičky už mohli byť „napichnuté“. Oficiálne, s povolením súdu. Polícia s prokuratúrou si tak mohli odsledovať ich reakcie, aby získali ďalšie dôkazy. S kým a o čom komunikujú, ako hodnotia ich postup.
Finty a právne kľučky
Následne im boli odobraté mobily. Jankovská sa však tvári, že jej štebotanie s Bruchom je blud. A odíde na dovolenku, akoby sa nechumelilo. Zrejme si vymenila telefón, takže si myslí, že jej to prejde ako všetko doteraz. Lenže neprejde, lebo tlak na jej odchod sa bude stupňovať.
Každý deň jej zotrvania vo funkcii je totiž výsmechom všetkým, ktorí žiadali po vražde dôsledné vysporiadanie sa s mafiou v službách štátu. Ľudí na uliciach nezaujímajú finty a právne kľučky, ktorými bude teraz šermovať opička Jankovská. Len ich utvrdia v tom, že v politike nemá čo hľadať.
Čaputová versus Kiska
Mobilizuje sa aj opozícia, čo je pochopiteľné. K demisii ju vyzvala aj prezidentka Čaputová, čo je v porovnaní s Kiskom príjemné prekvapenie. Bývalý prezident nebol taký priamočiary, keď išlo o personálne záležitosti. Pre Čaputovú je únos štátu životný postoj, nie marketingový nástroj.
Menej pochopiteľný je postoj ministra Gála aj premiéra Pellegriniho. Obaja predvádzajú festival poli tického alibizmu, akoby boli sami Kočnerovými opičkami. Prvý sa vyhovára, že vyvodenie zodpovednosti je na rozhodnutí Smeru. A že najskôr treba preukázať Jankovskej väzby s Kočnerom.
Gál zrejme žartuje. Naozaj si myslí, že polícia s prokuratúrou by jej zobrali mobil len tak, z dlhej chvíle? Členovi vlády a nominantovi Smeru?
Druhý Jankovskú opatrne vyzval, aby „zvážila“ svoj odchod, jej odvolanie však zatiaľ nenavrhol. Pellegrini zrejme čaká, čo povie jeho stranícky šéf Fico. Je možné, že minister aj premiér hrajú o čas. A čakajú, aké svedectvá ešte vydá Kočnerov toxický mobil. Aby mali v rukách akože silnejšie tromfy.
No skôr to vyzerá, že nie sú celkom svojprávni. Ak budú však čakať pridlho, ďalšia vlna občianskeho odporu ich môže pochovať rovnako ako Jankovskú, aktuality.sk
Porsche, luxusné bývanie aj pozície v miliónových firmách. Ako bankrotuje žena košického Bašternáka
Býva v rodinnom dome za státisíce. Je konateľkou vo firmách, ktorým patria reality za milióny. Manželka košického Bašternáka napriek tomu využila bezplatnú právnu pomoc platenú štátom a požiadala o osobný bankrot.
Kým jej manžela má už roky v hľadáčiku polícia pre podozrenie z daňových podvodov, ona figurovala či dodnes figuruje v mnohých firmách, ktoré dlhujú státisíce eur. Reč je o Gabrielovi Kleinovi, verejnosti známom ako košický Bašternák, a jeho manželke Blažene.
Najnovšie zistenia Aktuality.sk ukazujú, že žena kontroverzného košického podnikateľa si osvojila na Slovensku osvedčený biznismodel – nezaplatiť dodávateľom a vyhlásiť bankrot.
Blažena Kleinová požiadala pred časom o vyhlásenie osobného bankrotu, čo je legálna možnosť, ako sa môžu podnikatelia i nepodnikatelia zbaviť dlhov. Druhá šanca pre všetkých, ktorí sa ocitli v dlhovej pasci, má však presné pravidlá a musí ju odobriť súd. Jednou z podmienok je aj úprimná snaha dlžníka zbaviť sa dlhov bez toho, aby robil obštrukcie pri vyplácaní veriteľov – tzv. poctivý zámer.
A práve to môže byť problém. Spoločnosť zastupujúca veriteľov totiž namieta Kleinovej poctivý zámer. V návrhu na zrušenie osobného bankrotu – oficiálne nazývanom oddlženie – tvrdí, že užíva majetok za státisíce eur a pôsobí v miliónových firmách. O návrhu bude rozhodovať košický súd.
Problémové oddlženie
Kleinová požiadala o vyhlásenie osobného bankrotu prostredníctvom košického Centra právnej pomoci, ktoré patrí pod ministerstvo spravodlivosti. Okresný súd Košice I vyhlásenie osobného bankrotu v marci tohto roka odobril. Z dostupných údajov vyplýva, že v prípade Kleinovej išlo o konkurz, čo je jedna z dvoch foriem osobného bankrotu. Druhou je splátkový kalendár. Kleinovej osobný bankrot sa však nepozdáva firme, ktorá zastupuje záujmy veriteľov s pohľadávkami presahujúcimi 100-tisíc eur.
Porsche aj dom za státisíce
CaC clearing podala návrh na zrušenie oddlženia pre „nepoctivý zámer“. Argumentuje tým, že Kleinová neuviedla časť svojho majetku a v čase podania návrhu nebola platobne neschopná. Preložené do ľudskej reči – dlžník zamlčal skutočný majetok a dokázal uhrádzať minimálne časť svojich záväzkov.
Konateľ CaC clearing Zdeno Kuzmiak uvádza v návrhu aj konkrétne dôvody. Tvrdí, že Kleinová užíva na súkromné účely Porsche Cayenne, ktoré má podľa oficiálneho cenníka dovozcu prestížnej značky hodnotu takmer 200-tisíc eur. Zaujímavá je aj ŠPZ-tka luxusného SUV – špeciálna značka s troma nulami odkazuje na iniciálky dotyčnej.
Kuzmiak upozorňuje aj na rodinný dom, kde manželia Kleinovci bývajú. Hodnota vily v Malej Ide vzdialenej od Košíc len pár kilometrov sa podľa Kuzmiaka pohybuje na úrovni 600-tisíc eur.
Dom oficiálne vlastnila firma eilSK, kde je Kleinová konateľkou. Niekoľko dní v júni 2017 bola dokonca 100-percentnou majiteľkou eseročky. Dnes firmu vlastní schránka z Marshallových ostrovov. eilSK sa domu tento rok v júni zbavila, jeho súčasným majiteľom je Chrysso business Club Družstvo, ktoré sídli na Popradskej 56 spolu s ostatnými firmami Kleina a Kleinovej.
V Kleinových firmách?
Kleinová je tiež konateľkou väčšiny firiem z manželovho portfólia. Okrem už spomínanej spoločnosti eilSK sú to aj košické firmy Chrysso a Investičná správcovská so sídlom na rovnakej adrese – Popradská 56. Uvedené firmy vlastnia viacero nehnuteľností za státisíce až milióny eur. Firme Chrysso patrí napríklad hotel v centre Košíc a administratívna budova s wellnessom a fitnescentrom za vyše 1,5 milióna eur.
Spoločnosť Investičná správcovská zas vlastní hotel Hrabina a pozemky v Bukovci za vyše 1,8 milióna eur, cestovináreň v Malej Ide za viac ako 907-tisíc eur či budovu prešovských mraziarní za vyše päť miliónov eur.
A tým sa výpočet nekončí. Kleinová bola tiež konateľkou firmy Brand Food Invest, ktorá je dnes prepísaná na biele kone a vystupovala aj v mnohých, medzičasom zrušených firmách spájaných s Kleinom. Kuzmiak v návrhu upozorňuje, že samotná Kleinová vybrala z účtov firmy viac ako 654-tisíc eur v hotovosti a zrealizovala bankové platby za viac ako 47-tisíc eur. Majetok firiem, v ktorých Kleinová vystupuje, odhaduje Kuzmiak na takmer 20 miliónov eur. Odvoláva sa na znalecké posudky.
Účtovníctvo firiem, kde vystupuje Kleinová
Firma	Kleinovej pozícia	Majetok firmy v eurách
Investičná správcovská	konateľka	10 215 299
Chrysso	konateľka	1 505 162
eilSK	konateľka	813 166
Pozn. red.: V tabuľke uvádzame účtovnú hodnotu majetku podľa účtovných uzávierok zverejnených na finstat.sk.
Zneužíva bankrot?
Kuzmiak tvrdí, že v prípade Kleinovej ide o „úplne jasný prípad hrubého zneužívania bankrotu“. Za tzv. oddlžením Kleinovej vidí najmä obchody jej manžela Gabriela Kleina. Biznis súvisiaci s dlžobami podľa neho riadil Klein, ale oficiálne na meno svojej manželky.
„Klein systematicky a dlhodobo poškodzuje štát, svojich dodávateľov a živnostníkov tým, že si neplatí svoje záväzky,“ dôvodí Kuzmiak. Redakcia Aktuality.sk sa obrátila s otázkami aj na Blaženu Kleinovú, a to prostredníctvom firmy Chrysso, kde je konateľkou. Do uzávierky sme odpovede nedostali.
Kto je Gabriel Klein
Gabriel Klein, verejnosti známy košický Bašternák, má za sebou viacero problémov so zákonom i podnikateľmi. Polícia ho už od roku 2009 vyšetruje pre daňové podvody za 17,8 milióna eur. Okrem daňových podvodov je podozrivý aj v ďalších kauzách – celkovo čelil obvineniu v ôsmich prípadoch.
Mal byť tiež vybavovačom v kauze platinových sitiek, kde získala rodina exministra hospodárstva za SDK Ľudovíta Černáka od Správy štátnych hmotných rezerv drahé kovy za tretinu trhovej hodnoty. V roku 2015 zrazil Klein na priechode dôchodkyňu, ktorej spôsobil vážne zranenia. Súd mu vymeral pokutu vo výške 700 eur.
Hovorkyňa Krajského súdu v Košiciach Anna Pančurová potvrdila, že v súvislosti s návrhom na zrušenie Kleinovej osobného bankrotu prebieha príprava pojednávania.
„Podľa zákonného sudcu súd rozhoduje o tom, či dlžník mal pri oddlžení poctivý zámer. Jedným z dôvodov, keď dlžník nemá poctivý zámer, je aj skutočnosť, že dlžník v zozname majetku neuviedol časť svojho majetku,“ uviedla.
„K dôvodom podania Blaženy K. návrhu na svoj bankrot, vzhľadom na to, že ide o fyzickú osobu, sa nebudeme vyjadrovať,“ dodala Pančurová, aktuality.sk

References: súd 
 Súd 
 súd 
 súd 
 súd 
 súd 
 § 116
 súd 
 Súd 
 súd